English: Thank you. Well, you ventured out there, and well done you. I am also grateful to your officials, Minister, for sending me information and also for meeting with me this morning. Finally, I am astounded at the Conservative position on this in Wales, because I do understand that Boris Johnson is keen on looking at this to be introduced across England. So, the situation there kind of perplexes me slightly. But I want to be clear here that I cannot support this, and there are six reasons, very quickly, Llywydd, that I want to just outline, really. COVID passports will not reduce the harm. What's being proposed here is either - let's be very clear - that you present something to demonstrate that you're double vaccinated, or a lateral flow test within the last 48 hours. In relation to the lateral flow test, you could absolutely meet somebody in those 48 hours before you enter that venue, and you could, therefore, catch COVID. The queuing for passes, as well, as we've heard, could actually mean that that is transmitted from one person to another. And finally, I understand from the briefing provided by your officials this morning that there is discretion at venues to actually not check everybody. The larger venues, I understand, are allowed to spot check. So, this immediately, for me, breaks down this argument. This is about doing it properly or not doing it at all. My second reason is this: if it's designed to encourage people to be vaccinated, the evidence doesn't support it. Again, I did hear from your officials this morning - and I'm grateful for this, diolch yn fawr iawn - as quoted by Russell George, there is evidence in here, the first page actually very clearly states that the evidence does not support, that certification is one of the factors that might discourage people from being vaccinated - that is, that going to a venue and requiring vaccination does not encourage people to seek that vaccination. Thirdly, this is about it being proportionate and my concern is that it will discriminate against people. I've had concerns raised with me by the National Autistic Society that their members are extremely concerned and, indeed, confused about this. My fourth point is that this is about poor law making. These amendments represent the seventeenth set of amendments to the fifth set of COVID regulations and there's no end date for their use. It's poor law making, in my view, which could set a dangerous precedent. Fifthly, it will be bad for business and bad for workers. I am really confused as to why people going into venues have to have this COVID pass, but actually the people working in the venues or volunteering in the venues don't have to have a COVID pass. So, straight away, you end up with people being put at risk because they don't have to have that COVID pass. If the Government is certain of the efficacy and need for COVID passports, then why would you leave workers at risk of transmission? Sixthly and finally, fundamentally COVID passports are an infringement on our freedoms and liberty, and it's great to hear so many people here talking about liberty. You can join our party, the Liberal Democrats, if you really feel so strongly about liberalism and about liberty. But a basic tenet of human rights is the necessity test: does the action taken outweigh those freedoms and rights that we have so fought for over all of the centuries? Finally - I do finish on this - I urge Members to vote against these proposals today. Let's concentrate on what we know works and what we know that the vast majority of people in Wales are already doing: masks, vaccines, boosters, test, trace and protect, keeping our distance. That's what we know works. This is actually a distraction. I know that this is a difficult issue; it's been a difficult one for me to contemplate and I know that there are party lines to hold, but please, think about what you vote for this afternoon and about the course that this sets us on. Thank you. Diolch yn fawr iawn.
Welsh: Diolch. Wel, fe wnaethoch chi fentro allan yno, a da iawn chi. Rwyf i hefyd yn ddiolchgar i'ch swyddogion chi, Gweinidog, am anfon gwybodaeth ataf i a hefyd am gyfarfod â mi y bore yma. Yn olaf, rwyf i wedi fy syfrdanu gan safbwynt y Ceidwadwyr ar hyn yng Nghymru, oherwydd rwyf i yn deall bod Boris Johnson yn awyddus i ystyried cyflwyno hyn ledled Lloegr. Felly, mae'r sefyllfa yno'n fy nhrysu i rywfaint. Ond rwyf i eisiau bod yn glir yma na allaf i gefnogi hyn, ac mae chwe rheswm, ac yn gyflym iawn, Llywydd, hoffwn i eu hamlinellu, mewn gwirionedd. Ni fydd pasbortau COVID yn lleihau'r niwed. Yr hyn sy'n cael ei gynnig yma yw naill ai - gadewch i ni fod yn gwbl glir - eich bod chi'n cyflwyno rhywbeth i ddangos eich bod chi wedi eich brechu ddwywaith, neu brawf llif unffordd o fewn y 48 awr ddiwethaf. O ran y prawf llif unffordd, gallech chi gwrdd yn rhwydd â rhywun yn y 48 awr hynny cyn i chi fynd i mewn i'r lleoliad hwnnw, ac felly gallech chi ddal COVID. Gallai'r ciwio am basys, hefyd, fel y gwnaethom ni ei glywed, olygu bod hynny'n cael ei drosglwyddo o un person i'r llall. Ac yn olaf, rwy'n deall o'r briff a gafodd ei ddarparu gan eich swyddogion y bore yma fod disgresiwn mewn lleoliadau i beidio â gwirio pawb mewn gwirionedd. Mae'r lleoliadau mwy, rwyf i ar ddeall, yn cael gwirio ar hap. Felly, mae hyn ar unwaith, i mi, yn chwalu'r ddadl hon. Mae hyn yn ymwneud â'i wneud yn gywir neu beidio â'i wneud o gwbl. Fy ail reswm yw hyn: os yw wedi ei gynllunio i annog pobl i gael eu brechu, nid yw'r dystiolaeth yn ei gefnogi. Unwaith eto, clywais i gan eich swyddogion y bore yma - ac rwy'n ddiolchgar am hyn, diolch yn fawr iawn - fel y dyfynnodd Russell George, mae tystiolaeth yma, ar y dudalen gyntaf mewn gwirionedd yn nodi'n glir iawn nad yw'r dystiolaeth yn ei gefnogi, bod ardystio yn un o'r ffactorau a allai annog pobl i beidio â chael eu brechu - hynny yw, nad yw mynd i leoliad a bod gofyn am frechlyn yn annog pobl i geisio'r brechlyn hwnnw. Yn drydydd, mae hyn yn ymwneud â bod yn gymesur, a fy mhryder i yw y bydd yn gwahaniaethu yn erbyn pobl. Mae pryderon wedi eu codi gyda mi gan y Gymdeithas Awtistiaeth Genedlaethol fod eu haelodau'n bryderus iawn ac, yn wir, wedi drysu ynghylch hyn. Fy mhedwerydd pwynt yw bod hyn yn ymwneud â deddfu gwael. Mae'r diwygiadau hyn yn cynrychioli'r ail gyfres ar bymtheg o welliannau i'r pumed gyfres o reoliadau COVID ac nid oes dyddiad dod i ben ar gyfer eu defnyddio. Mae'n ddeddfu gwael, yn fy marn i, a allai osod cynsail beryglus. Yn bumed, bydd yn ddrwg i fusnes ac yn ddrwg i weithwyr. Rwyf wedi drysu'n fawr pam mae'n rhaid i bobl sy'n mynd i leoliadau gael y pàs COVID hwn, ond mewn gwirionedd nid fydd yn rhaid i'r bobl sy'n gweithio yn y lleoliadau neu sy'n gwirfoddoli yn y lleoliadau gael pàs COVID. Felly, ar unwaith, mae gennych chi bobl yn wynebu risg oherwydd nad oes rhaid iddyn nhw gael y pàs COVID hwnnw. Os yw'r Llywodraeth yn sicr o effeithiolrwydd a'r angen am basbortau COVID, yna pam y byddech chi'n gadael gweithwyr mewn perygl trosglwyddo? Yn chweched ac yn olaf, yn y bôn, mae pasbortau COVID yn amharu ar ein rhyddid, ac mae'n wych clywed cynifer o bobl yma yn sôn am ryddid. Gallwch chi ymuno â'n plaid ni, y Democratiaid Rhyddfrydol, os ydych chi'n teimlo mor gryf am ryddfrydiaeth ac am ryddid. Ond un o egwyddorion sylfaenol hawliau dynol yw'r prawf angenrheidrwydd: a yw'r camau sydd wedi eu cymryd yn drech na'r rhyddid a'r hawliau hynny yr ydym ni wedi brwydro drostyn nhw ar hyd yr holl ganrifoedd? Yn olaf - rwyf i yn gorffen gyda hyn - rwy'n annog yr Aelodau i bleidleisio yn erbyn y cynigion hyn heddiw. Gadewch i ni ganolbwyntio ar yr hyn yr ydym ni'n ei wybod sy'n gweithio a'r hyn yr ydym ni'n gwybod bod y mwyafrif llethol o bobl yng Nghymru eisoes yn ei wneud: masgiau, brechlynnau, brechlynnau atgyfnerthu, profi, olrhain a diogelu, cadw ein pellter. Dyna'r hyn yr ydym ni'n gwybod sy'n gweithio. Mae hyn yn tynnu sylw oddi ar hynny mewn gwirionedd. Rwy'n gwybod bod hwn yn fater anodd; mae wedi bod yn un anodd i mi ei ystyried ac rwy'n gwybod bod llinellau plaid i'w cynnal, ond os gwelwch yn dda, ystyriwch yr hyn yr ydych chi'n pleidleisio drosto y prynhawn yma ac am y llwybr y mae hyn yn ein gosod ni arno. Diolch. Diolch yn fawr iawn.